निफ्टी भी 118 अंक टूटा, सिप्ला के शेयर में 10% की तेजी रही
BSE NSE Sensex Today, Stock Market Latest Updates; शेयर बाजार में आज यानी गुरुवार (27 जुलाई) को तेजी देखने को मिल रही। सेंसेक्स 127 अंक चढ़कर 66,834 के स्तर पर खुला है।
शेयर बाजार में आज यानी गुरुवार (27 जुलाई) को गिरावट देखने को मिली। सेंसेक्स 440 अंक गिरकर 66,266 के स्तर पर बंद हुआ। वहीं निफ्टी में भी 118 अंक की गिरावट रही, ये 19,659 के स्तर पर बंद हुआ। सेंसेक्स के 30 शेयरों में से 17 में गिरावट और 13 में तेजी रही।
सिप्ला के शेयर में करीब 10% की तेजी रही
सिप्ला (9.78%), सन फार्मा, डिविस लैब, हीरो मोटोकॉर्प, अपोलो हॉस्पिटल, HDFC लाइफ, हिंडाल्को और टाटा मोटर्स समेत निफ्टी-50 के 21 शेयरों में तेजी रही। M&M, टेक महिंद्रा, टाटा कंज्यूमर, ब्रिटानिया, नेस्ले इंडिया, बजाज फाइनेंस, BPCL, एक्सिस बैंक, अडाणी एंटरप्राइजेज और ONGC समेत निफ्टी के 29 शेयरों में गिरावट देखने को मिली। एक शेयर में कोई बदलाव नहीं हुआ।
ऑटो सेक्टर में सबसे ज्यादा 1.21% की गिरावट
NSE के 11 सेक्टोरल इंडेक्स में से 8 में गिरावट और 3 में तेजी देखने को मिली। ऑटो सेक्टर में सबसे ज्यादा 1.21% की गिरावट देखने को मिली। प्राइवेट बैंक सेक्टर में भी 1% से ज्यादा की तेजी रही। बैंक, फाइनेंशियल सर्विसेज, FMCG, IT, मीडिया और मेटल सेक्टर में भी गिरावट देखने को मिली। फार्मा सेक्टर में सबसे ज्यादा 3.05% की तेजी रही। रियल्टी सेक्टर में 2.12% और PSU बैंक सेक्टर में 0.50% की तेजी देखने को मिली।
टेक महिंद्रा के कमजोर नतीजे
टेक महिंद्रा ने बुधवार को वित्त वर्ष 2023-24 की पहली तिमाही (अप्रैल-जून) के नतीजे जारी किए। इस तिमाही में कंपनी का नेट प्रॉफिट (शुद्ध मुनाफा) 38.8% घटकर 692.5 करोड़ रुपए रह गया, जो पिछले साल की समान तिमाही में 1,131.6 करोड़ रुपए था। कंपनी का रेवेन्यू तिमाही आधार पर 4% गिरकर 1600.7 मिलियन डॉलर (13,159 करोड़ रुपए) हो गया।
एक दिन पहले बाजार में रही थी तेजी
शेयर बाजार में कल यानी 26 जुलाई को तेजी देखने को मिली थी। सेंसेक्स 351 अंक चढ़कर 66,707 के स्तर पर बंद हुआ था। वहीं निफ्टी में 98 अंकों की तेजी रही। ये 19,778 के स्तर पर बंद हुआ था। सेंसेक्स के 30 शेयरों में से 22 में तेजी और 8 में गिरावट रही थी।